Felipe Aláiz de Pablo, naixito de Belver d'a Cinca (Cinca Baixa) o 23 de mayo de 1887 y muerto en o exilio en París (Francia) o 8 d'abril de 1959, estió un periodista, escritor y novelista aragonés d'ideolochía anarquista.

Fillo de militar, se formó como estudiant en Leida, Uesca y Zaragoza, adedicando-se dende muit choven a o periodismo, estando dende 1914 director d'a revista Aragón, y vinclando-se con cerclos d'o nacionalismo aragonés y partidarios d'a republica federal. Sindembargo, dende zaguerías d'os anyos 1910 pasa a esdevenir militant anarquista, estando dende alavez vinclato con l'anarquismo dica a suya muerte, colaborando u dirichindo cuantas publicacions anarquistas. Ye considerato como o mas destacato escritor d'ideolochía anarquista en Espanya.

En 1939, con a victoria franquista en a Guerra Civil espanyola, s'exilia en Francia, país a on i morió.

Ye autor de cuantas novelas curtas.

Obras 
 1924: Quinet.
 1962: Tipos españoles.
 Hacia una Federación de Autonomías Ibéricas.

Vinclos externos 
  Felipe Aláiz de Pablo en a Gran Enciclopedia Aragonesa.

Anarquistas d'Aragón
Escritors d'Aragón
Escritors en castellano
Exiliaus d'o franquismo
Muertos en París
Naixius de Belver d'a Cinca
Novelistas d'Aragón
Periodistas d'Aragón
1887 (naixencias)
1959 (muertes)
Felipe Aláiz de Pablo